L'Ajuntament d'Alaquàs i l'Associació de Venedors del Mercat Municipal avancen en la millora de les seues instal·lacions
27/07/2012

# L'Ajuntament d'Alaquàs i l'Associació de Venedors del Mercat Municipal avancen en la millora de les seues instal·lacions

*   27/07/2012
*   [Imprimir](#)
*   Compartir
*    https://www.alaquas.org/documento.asp?id\_do=13346

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13346%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20i%20l%27Associaci%C3%B3%20de%20Venedors%20del%20Mercat%20Municipal%20avancen%20en%20la%20millora%20de%20les%20seues%20instal%C2%B7lacions)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13346/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13346/27072012fotoretocada_Form_4.jpg)](https://www.alaquas.org/ficheros/documentos/2012/2/13346/27072012fotoretocada_Form_10.jpg "<a href='https://www.alaquas.org/ficheros/documentos/2012/2/13346/27072012fotoretocada_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs i l'Associació de Venedors del Mercat Municipal avancen en la millora de les seues instal·lacions</a>")

"La major inversió per al Mercat Municipal d'Alaquàs seria que la Conselleria de Sanitat complira amb el seu compromís i construira el necessari Centre Auxiliar de Salut, previst en la nau annexa al Mercat Municipal", ha recordat l'alcaldessa d'Alaquàs, Elvira García Campos

L'Ajuntament d'Alaquàs i la junta directiva de l'Associació de Venedors del Mercat Municipal d'Alaquàs han mantingut un segon encontre aquesta setmana, dins d'un pla de treball, per a abordar les diferents propostes plantejades per aquesta associació per a la millora de les instal·lacions del Mercat Municipal. L'objectiu d'aquestes reunions és donar resposta a les demandes dels seus venedors així com adaptar les instal·lacions municipals a les seues necessitats, conscients de l'actual realitat econòmica i social.

Per a l'alcaldessa d'Alaquàs, "el suport al comerç local és clau en les nostres polítiques de comerç" i ha recordat a més que la major inversió per al Mercat Municipal seria que la Conselleria de Sanitat complira amb el seu compromís i construira el Centre Auxiliar de Salut, previst en la nau annexa al Mercat Municipal en uns terrenys cedits per l'Ajuntament d'Alaquàs, donat que el fluix diari de veïns augmentaria també el nombre de compradors.

L'Ajuntament d'Alaquàs va invertir en l'any 2004 un total d'1 milió d'euros en les instal·lacions del Mercat Municipal, una inversió pública que va servir per a modernitzar les seues instal·lacions i cadascuna de les parades per a donar una imatge més actual i de qualitat, fomentant així el comerç local. El projecte, que va donar solució a les demandes i necessitats dels propis comerciants, va suposar un gran esforç econòmic per al Consistori Municipal.

Des de llavors s'han abordat una altra sèrie d'actuacions municipals com són la renovació del sistema de ventilació, el revestiment amb pintura fungicida o la instal·lació de noves lluminàries, actuacions dutes a cap en els últims mesos, fruit d'aquestes reunions de treball.

L'Ajuntament d'Alaquàs i l'Associació de Venedors del Mercat Municipal d'Alaquàs ve col·laborant estretament en els últims anys per a fer del mercat municipal un referent de qualitat, proximitat i servei al conjunt de la ciutadania. L'esforç i treball realitzat conjuntament va permetre dur a cap el projecte de rehabilitació així com també el foment de campanyes de suport al comerç local.

Fruit d'aquesta col·laboració, el projecte de rehabilitació del Mercat Municipal d'Alaquàs va ser plantejat perquè aquestes instal·lacions acolliren el nou Centre Auxiliar de Salut, pendent de construcció per part de la Conselleria de Sanitat. El projecte de rehabilitació va dividir l'estructura de l'edifici on se situa el Mercat en dues parts: una per a les instal·lacions del Mercat Municipal i l'altra per a la construcció del Centre Auxiliar de Salut, com una estratègia d'atracció de clients i foment del comerç local.